Source: http://www.jamijarvi.fi/kunta/paatoksenteko/poytakirjat/kunnanvaltuusto/getfile.php?file=1295
Timestamp: 2017-11-19 00:58:08+00:00

Document:
Pidetään valtuuston kokoushuoneessa maanantaina 4.3.2013 alkaen kello 19.00.
24 § Lausuntopyyntö kuntarakennelakiluonnoksesta
25 § Muutoksia vuoden 2012 talousarvioon
26 § Tyhjien asuntojen vuokrien maksaminen
27 § Toimivalta kunnallis- ja kiinteistöveroista vapauttamiseen
28 § Ilmoitus- ja mahdollisesti kiireellisenä käsiteltäväksi otettavat asiat
29 § Muut mahdollisesti esille tulevat asiat
Tämän kokouksen tarkastettu pöytäkirja pidetään nähtävänä Jämijärven kunnan virastossa 8.3.2013 kello 9.00 - 11.00.
Jämijärvellä 26.2.2013
Jämijärven kunta KOKOUSKUTSU 2/2013
Kunnanvaltuusto Laatimispäivämäärä: 26.2.2013
Maanantai 4.3.2013 kello 19.00
27 § TOIMIVALTA KUNNALLIS- JA KIINTEISTÖVEROISTA
VAPAUTTAMISEEN
Jämijärven kunta KOKOUSPÖYTÄKIRJA 2/2013
4.3.2013 kello 19.00- 19.10
Leppihalme Matti puheenjohtaja
Frigård Marita
Ihanamäki Johanna
Karppinen Antero
Koivumäki Anu
Lehmussalmi Riina
§§ 22 - 30
Kunnanvirasto 8.3.2013
Marita Frigård Antero Karppinen
Ennen varsinaisen kokouksen alkua valtuuston puheenjohtaja Matti Leppihalme onnitteli valtuuston puolesta kukkasin valtuutettu Johanna Ihanamäkeä tyttölapsen saamisen johdosta.
Ehdotus: Kokouskutsu asialistoineen on julkipantu kunnan ilmoitustaululle 26.2.2013 ja kokouskutsu on julkaistu Seutulehti UutisOiva –lehdessä 28.2.2013 ja Kankaanpään Seutu –lehdessä 28.2.2013. Kokouskutsu asialistoineen on lähetetty kaikille valtuutetuille ja kunnanhallituksen jäsenille 26.2.2013.
Päätös: Puheenjohtaja totesi kokouksen laillisesti koolle kutsutuksi ja
päätösvaltaiseksi.
Päätös: Pöytäkirjan tarkastajiksi valittiin yksimielisesti Marita Frigård ja Antero Karppinen.
Kunnanhallitus 74 § 25.2.2013
Pääministeri Jyrki Kataisen hallituksen hallitusohjelman mukaan hallitus toteuttaa koko maan laajuisen kuntauudistuksen, jonka tavoitteena on vahvoihin peruskuntiin pohjautuva elinvoimainen kuntarakenne. Osana kuntauudistusta hallitus käynnisti syksyllä 2011 hallitusohjelman mukaisen koko maan kattavan selvityksen kullekin alueelle tarkoituksenmukaisesta kunta- ja palvelurakenteesta. Kunnallishallinnon rakenne-työryhmän selvitys Elinvoimainen kunta- ja palvelurakenne valmistui helmikuussa 2012.
Valtiovarainministeriö asetti helmikuussa 2012 kuntarakennelakia valmistelevan työryhmän, jonka tehtävänä oli seurata ja arvioida kunta- ja palvelurakenneselvityksestä saatavaa palautetta ja sen pohjalta laatia tarkennettu esitys uudistuksen kriteereistä ja toteuttamistavoista. Lisäksi työryhmän tuli valmistella luonnos hallituksen esityksestä kuntauudistusta ohjaavaksi rakennelaiksi.
Nyt kyseessä oleva kuntarakennelakiluonnos on valmisteltu hallituksen 5.5.2012 linjausten pohjalta. Esityksessä ehdotetaan muutettavaksi nykyistä kuntajakolakia, ja samalla lain nimike
muutettaisiin sen sisältöä paremmin kuvaavaksi kuntarakennelaiksi. Lakiin lisättäisiin säännökset kuntien selvitysvelvollisuudesta, selvitysperusteista ja niistä poikkeamisesta sekä muutettaisiin kuntien yhdistymisen taloudellista tukea koskevia säännöksiä.
Sosiaali- ja terveyspoliittinen ministerityöryhmä on linjannut palvelurakenneuudistuksen jatkoa 15.11.2012. Näitä linjauksia koskeva muistio on tämän lausuntopyynnön liitteenä.
Valtiovarainministeriö pyytää kunnalta lausuntoa oheisesta luonnoksesta yleisesti sekä erityisesti seuraavista kysymyksistä:
§ selvitysvelvollisuudesta, selvitysperusteista (ml. poikkeusperusteista) ja selvitysvelvollisuuden sisällöstä
§ esityksen sisältämistä määräajoista ja menettelyistä
§ valtioneuvoston toimivallasta päättää kuntajaon muuttamisesta
§ yhdistymisavustuksien ehdoista ja määrästä
§ sosiaali- ja terveydenhuollon tehtävien turvaamisesta sosiaali- ja terveydenhuollon palvelurakennetta koskevien linjausten mukaisesti.
Lausunnot pyydetään toimittamaan viimeistään 7.3.2013 mennessä sähköpostitse osoitteeseen valtiovarainministerio@vm.fi.
Kuntarakennelakiluonnos on liitteenä nro 74.1.
Luonnos lausunnoksi on liitteenä nro 74.2.
Ehdotus: Kunnanhallitus päättää esittää valtuustolle, että valtuusto antaa kuntarakennemuutoksesta liitteen nro 74.2 mukaisen lausunnon.
KV 24 §
Ehdotus: Valtuusto antaa kuntarakennemuutoksesta liitteen nro 74.2 mukaisen lausunnon.
Kunnanhallitus 75 § 25.2.2013
Yleisessä toimistossa on valmisteltu esitys muutoksista vuoden 2012 talousarvioon. Liite nro 75.1.
KV 25 §
Ehdotus: Valtuusto hyväksyy talousarviomuutokset oheisen liitteen mukaisesti.
Kunnanhallitus 77 § 25.2.2013
Kunnassa on aiemmin ollut käytäntö, että kunta maksaa omistamiensa taloyhtiöiden kulloinkin tyhjänä olevien asuntojen vuokrat.
Kunnanhallitus on päätöksillään v. 2007 (KH 15.5.2007 §156) ja 2008 (KH 11.3.2008 §66) päättänyt maksaa kunnan omistamien taloyhtiöiden tyhjänä olevien asuntojen vuokrat.
Vuosina 2009-2012 edellä mainitun kaltaisia päätöksiä ei ole tehty, mutta kunta on kuitenkin joutunut maksamaan vuosittain tyhjien vuokria, mm. vuonna 2012 Kiinteistö Oy Jäminsadolle 10.078,33 €.
Kiinteistö Oy Jäminsadon isännöitsijän toimittamien laskujen mukaan kunta joutuisi vuonna 2013 maksamaan Kiinteistö Oy Jäminsadon tyhjien asuntojen vuokria n. 22.000 € ja
As Oy Avennonrannan vuokria n. 4.614 €.
Kunnanvaltuuston 17.12.2012 (§78) hyväksymässä vuoden 2013 talousarviossa ei ole teknisen toimen osalle varattu määrärahaa taloyhtiöiden tyhjien asuntojen vuokriin.
Teknisen toimen talousarviossa on varattu Kiinteistö Oy Jäminsadon toimintakuluihin ainoastaan 1.000 euroa.
Kunnanhallituksen talousarvion täytäntöönpano-ohjeissa vuodelle 2013 hallintokunnilta edellytetään äärimmäisen tiukkaa budjettikuria.
Hallituksen esittämän ja hyväksymän talouden sopeuttamisohjelman (KH 20.8.2012 §203) myötä teknisen toimen määrärahat ovat jo muutenkin tiukoilla, joten lisämäärärahatarvetta ei ainakaan teknisen toimen muista menokohdista säästämällä pystytä esittämään.
Päätösehdotus: Tekninen lautakunta esittää kunnanhallitukselle ja edelleen kunnanvaltuustolle, että kunnan omistamien taloyhtiöiden tyhjinä olevien asuntojen vuokriin varataan erillinen määräraha lisätalousarviossa. Lisäksi lautakunta esittää, että vuokraa maksetaan enintään 2 (kaksi) kuukautta asuntoa kohti vuodessa.
Päätös: Asiasta käydyn keskustelun aikana Pentti Mäkelä teki päätösehdotuksesta poikkeavan esityksen.
”Päätösehdotuksesta poiketen esitän, että ehdotuksen viimeinen lause muutetaan seuraavasti;
Lisäksi lautakunta esittää, että tyhjille asunnoille asetetaan kahden (2) kuukauden maksukarenssi, karenssin päätyttyä tyhjien asuntojen vuokria maksetaan enintään kahden (2) kuukauden ajan asuntoa kohden.”
Lautakunnan jäsenet kannattivat yksimielisesti Mäkelän tekemää esitystä.
Puheenjohtaja totesi, että päätösehdotus hyväksytään Pentti Mäkelän esittämin muutoksin.
KH 77 §
Ehdotus: Kunnanhallitus ehdottaa valtuustolle, että kunnan omistamien taloyhtiöiden tyhjinä olevien asuntojen vuokriin varataan erillinen määräraha talousarviomuutoksia hyväksyttäessä. Lisäksi tyhjille asunnoille asetetaan kahden (2) kuukauden maksukarenssi. Karenssin päätyttyä tyhjien asuntojen vuokria maksetaan enintään kahden (2) kuukauden ajan asuntoa kohden.
Päätös astuu voimaan 1.4 alkaen.
Kunnanhallituksen jäsenet Olli Seppälä ja Kari Jokisalo poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi.
KV 26 §
Ehdotus: Valtuusto päättää, että kunnan omistamien taloyhtiöiden tyhjinä olevien asuntojen vuokriin varataan erillinen määräraha talousarviomuutoksia hyväksyttäessä. Lisäksi tyhjille asunnoille asetetaan kahden (2) kuukauden maksukarenssi. Karenssin päätyttyä tyhjien asuntojen vuokria maksetaan enintään kahden (2) kuukauden ajan asuntoa kohden.
Kunnanhallitus 78 § 25.2.2013
Toimivalta kunnallis- ja kiinteistöverosta vapauttamisessa siirtyy Verohallinnolle 31.3.2013 mennessä. Jos kunta haluaa pidättää ratkaisuvallan itsellään, kunnan on tehtävä ilmoitus Verohallinnolle 31.3.2013 mennessä. Ratkaisuvalta koskee tällöin kunnallis- ja kiinteistöverosta vapauttamishakemuksia, jotka tulevat vireille aikavälillä 1.6.2013 - 31.12.2015. Kunta voi halutessaan pidättää ratkaisuvallan vain toisessa asiaryhmässä.
Jos kunta ei ilmoita Verohallinnolle ratkaisuvallan pidättämisestä 31.3.2013 mennessä on seuraava mahdollisuus ratkaisuvallan pidättämisestä ilmoittamiseen vasta vuonna 2015 koskien ajanjaksoa 1.1.2016 - 31.12.2018.
Toimivallan pidättämisestä kunnalle päättää valtuusto.
Ehdotus: Kunnanhallitus ehdottaa valtuustolle, ettei Jämijärven kunta pidätä itsellään ratkaisuvaltaa koskien kunnallis- ja kiinteistöveroista vapauttamista.
Ehdotus: Valtuusto päättää, ettei Jämijärven kunta pidätä itsellään ratkaisuvaltaa koskien kunnallis- ja kiinteistöveroista vapauttamista.
1. Valtuusto valitsi yksimielisesti kokouksessaan 28.1.2013 § 15 edustajaksi Kuntapäiville 14.-15.2.2013 varsinaiseksi edustajaksi Antero Karppisen ja varaedustajaksi Anneli Kujansuun ja Riina Lehmussalmen. Riina Lehmussalmi on ilmoittanut, ettei osallistu Kuntapäiville. Valtuutettu Anneli Kujansuu ehdotti, että Riina Lehmussalmen tilalle valittaisiin varaedustajaksi valtuuston puheenjohtaja Matti Leppihalme. Ari Uusi-Rasi kannatti esitystä. Koska muita esityksiä ei tullut oli valtuuston yksimielisesti valinnut Riina Lehmussalmen tilalle Kuntapäivien varaedustajaksi valtuuston puheenjohtajan Matti Leppihalmeen.
1. Valtuutettu Pentti Mäkelä tiedusteli miten Jämijärven kunta on valmistautunut hallitusohjelmassa olevan nuorisotakuun rahoittamiseen ja hoitamiseen. Valtuusto päätti yksimielisesti saattaa asian kunnanhallituksen valmisteltavaksi.

References: § 25
 § 25
 § 25
 §156
 §66
 §203
 § 25
 § 15